***Jautājums:***

Nepieciešams veikt grozījumus iepirkuma dokumentācijā, proti, sadalīt atsevišķi pašas preces iegādes un piegādes cenas.

***Atbilde:***

 Iepirkuma komisija skaidro, ka iepirkuma dokumentācijas 4.punktā un līguma projekta 3.3.punktā norādīts, ka gāzes balonu piegāde notiek bezmaksas, proti, bez papildus izmaksām, tas ir par pretendenta iesniegtajā finanšu piedāvājumā norādīto cenu par vienu gāzes balonu. Respektīvi, katram pretendentam jāuzņemas atbildība par piedāvāto cenu par vienu gāzes balonu, cenā iekļaujot arī balona piegādes izmaksas jeb transporta izmaksas. Pretendentu iesniegtos finanšu piedāvājumus iepirkuma komisija vērtēs pēc kritērija – zemākā cena, kura sastāv no paša gāzes balona cenas un tā paša gāzes balona piegādes cenas.

 Sakarā ar to, ka prasība norādīt viena gāzes balona cenu, iekļaujot tajā arī transporta izdevumus, neveicina konkurences sašaurināšanu un nerada papildus slogu pretendentiem, sagatavojot finanšu piedāvājumus, iepirkuma komisija nesaskata pamatu iepirkuma dokumentācijas grozīšanai, paredzot sadalīt viena gāzes balona cenu un tā paša gāzes balona piegādes cenu.